બીજી તરફ કોંગ્રેસની વાત કરીએ તો એક સમય હતો જ્યારે રાહુલ ગાંધી ગુજરાતમાં ચૂંટણી પ્રચાર માટે આવતા તો લોકો તેમની મજાક ઉડાવતા. કોઇ તેમના ભાષણોને ગંભીરતાથી લેતું નહીં. પણ છેલ્લા બે વખતની કોંગ્રેસના યુવરાજની યાત્રા અને તેમાં ઊમટેલી ભારે ભીડ બતાવે છે કે પ્રવાહ બદલાયો છે. કોંગ્રેસને જીતાડવા પાછળ પાટીદારોએ હાથ લાંબા કર્યા છે. કોંગ્રેસની સોશ્યલ મીડિયા સ્ટ્રેટર્જી પણ બદલાઇ છે. પણ તેમ છતાં કોંગ્રેસને પણ આ ચૂંટણીમાં ખુશ થવાની જરૂર નથી. કોંગ્રેસ માટે પણ વિધાનસભાની ચૂંટણીમાં જીતવું લોઢાના ચણા ચાવવા જેટલું જ મુશ્કેલ છે. પણ હા કોંગ્રેસ પાસે લાંબા સમય પછી એક સોનેરી તક આવી છે. પણ મુખ્યમંત્રીનો કોઇ દમદાર ચહેરો સામે ના હોવાના કારણે અને તેની કૌભાંડો કરતી સરકારની ઇમેજના કારણે જીતનો લાડુ લેવા માટે તેણે પણ એડી ચોટીનું જોર લગાવવું પડશે.